《送张虞部谪常州别驾还婺觐省》
明代·汪道昆

谪去应吾道，流言亦世情。
圣朝仍得罪，郎署早知名。
落日梁溪棹，平芜瀫水城。
秋风回首地，泪洒逐臣缨。

作者简介：（1525—1593）徽州府歙县人，字伯玉，号南明。嘉靖二十六年进士。授义乌知县，教民讲武，练成义乌兵。后与戚继光募义乌兵破倭寇。文章简而有法，常与李攀龙、王世贞相切磋。官至兵部侍郎，世贞亦曾任此官，天下因而称为两司马。有《太函副墨》、《太函集》。